Antonio Rossellino

Antonio Rossellino (Settignano, Florentzia, 1427 - Florentzia, 1479) italiar eskultorea izan zen, Bernardo Rossellinoren anaia.

 Bizitza 
Bere garaiko erretratugile ospetsuenetakoa izan zen. Estilo gozoaren jarraitzaile guztiak bezala, formen edertasuna zuen kezka nagusia, baina zenbait lanetan naturalismoa bilatu zuen, Giovanni Chelliniren bustoan esaterako. Bere obretan erretratatutako pertsonaien izaera nabarmendu zuen aurpegiko keinuen eta ezaugarrien bidez, eta antzinako erretratuen tankerako lanak ematen zuten arren, nolabait idealizatuta ageri dira ezaugarri batzuk.

Portugal kardinalaren kapera egin zuen San Miniato al Monte basilikan, Florentziako artearen maisulana. Harenak dira, halaber, Napolin egindako Artzainei deia eta Ama Birjinaren behe-erliebeak.

 Erreferentziak 

Kategoria:Italiako eskultoreak
Kategoria:Pizkundeko eskultoreak
Kategoria:Florentziarrak
Kategoria:Florentzian hildakoak